Consiliul Județean ajută financiar cu suma de 68.500 de lei 18 suceveni cu probleme
Consiliul Județean sprijină financiar cu suma de 68.500 de lei din Fondul de rezervă un număr de 18 suceveni cu probleme. Cei mai mulți beneficiari, cinci la număr, provin din Pătrăuți, trei din comuna Berchișești, doi din municipiul Suceava iar restul din Comănești, Broșteni, Șcheia, Valea Moldovei, Drăgoiești, Todirești,Gura Humorului și Mitocu Dragomirnei. Cea mai mare sumă alocată este de 10.000 de lei la trei persoane din Suceava, Broșteni și Gura Humorului iar cea mai mică de 2.000 de lei. Proiectul de hotărâre de Consiliu Județean inițiat de președintele Gheorghe Flutur va fi aprobat în ședința deliberativului județean de miercuri, 27 martie.